**เสนอ ผู้ถือหุ้นและคณะกรรมการของ** **บริษัท ไลท์อัพ โทเทิล โซลูชั่น จำกัด (มหาชน)**

ข้าพเจ้าได้สอบทานข้อมูลทางการเงินรวมและเฉพาะบริษัทระหว่างกาลของบริษัท ไลท์อัพ โทเทิล โซลูชั่น จำกัด (มหาชน) (“บริษัท”) และบริษัทย่อย (“กลุ่มบริษัท”) ซึ่งประกอบด้วย งบฐานะการเงินรวม และเฉพาะบริษัท ณ วันที่ 30 มิถุนายน 2568 งบกำไรขาดทุนเบ็ดเสร็จรวมและเฉพาะบริษัทสำหรับงวด  
สามเดือนและหกเดือนสิ้นสุดวันที่ 30 มิถุนายน 2568 งบการเปลี่ยนแปลงส่วนของเจ้าของรวมและเฉพาะบริษัท รวมถึงงบกระแสเงินสดรวมและเฉพาะบริษัทสำหรับงวดหกเดือนสิ้นสุดวันเดียวกัน และหมายเหตุประกอบงบการเงินระหว่างกาลแบบย่อ ซึ่งผู้บริหารของบริษัทเป็นผู้รับผิดชอบในการจัดทำและนำเสนอข้อมูลทางการเงินรวมและเฉพาะบริษัทระหว่างกาลนี้ตามมาตรฐานการบัญชี ฉบับที่ 34 เรื่อง การรายงาน  
ทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินรวมและเฉพาะบริษัทระหว่างกาลดังกล่าวจากผลการสอบทานของข้าพเจ้า

**ขอบเขตการสอบทาน**

ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของบริษัท” การสอบทานข้อมูลทางการเงินระหว่างกาลประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจำกัดกว่าการตรวจสอบตามมาตรฐานการสอบบัญชีทำให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสำคัญทั้งหมดซึ่งอาจจะพบได้จากการตรวจสอบ   
ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้

**เกณฑ์ในการให้ข้อสรุปอย่างมีเงื่อนไข**

กลุ่มบริษัทได้จัดทำงบการเงินรวมระหว่างกาลโดยรวมข้อมูลทางการเงินระหว่างกาลของบริษัท อี.เอ็น. ซ็อฟท จำกัด ซึ่งข้าพเจ้าไม่ได้รับหลักฐานที่เหมาะสมอย่างเพียงพอในการสอบทานบัญชีลูกหนี้การค้าและลูกหนี้อื่น สินทรัพย์ที่เกิดจากสัญญา สินทรัพย์หมุนเวียนอื่น สินทรัพย์ไม่หมุนเวียนอื่น เจ้าหนี้การค้าและเจ้าหนี้อื่น หนี้สินที่เกิดจากสัญญา และหนี้สินหมุนเวียนอื่น คิดเป็นอัตราร้อยละ 19.10 ของสินทรัพย์รวม และร้อยละ 33.77 ของหนี้สินรวม เนื่องจากมีการเปลี่ยนแปลงผู้รับผิดชอบในการจัดทำบัญชีของบริษัทย่อย ทำให้  
ไม่สามารถจัดส่งข้อมูลทางการเงินให้แก่ข้าพเจ้า นอกจากนี้ ข้าพเจ้าไม่สามารถใช้วิธีการสอบทานอื่นให้เป็น  
ที่น่าพอใจ สถานการณ์ดังกล่าวมีผลต่อการสอบทานของข้าพเจ้าต่องบการเงินรวม ดังนั้นข้อสรุปของข้าพเจ้าต่อการสอบทานข้อมูลทางการเงินรวมระหว่างกาลสำหรับงวดปัจจุบันนี้จึงมีเงื่อนไขในเรื่องนี้ หากข้าพเจ้าสามารถรวบรวมผลการสอบทานข้อมูลทางการเงินระหว่างกาลของบริษัทย่อยดังกล่าว ข้าพเจ้าอาจพบเหตุ  
ที่แสดงว่าอาจจำเป็นต้องมีรายการปรับปรุงต่องบการเงินรวมระหว่างกาลดังกล่าว

**ข้อสรุปอย่างมีเงื่อนไข**

ยกเว้นผลของรายการปรับปรุงต่องบการเงินรวมระหว่างกาล ซึ่งข้าพเจ้าอาจพบหากข้าพเจ้าไม่ถูกจำกัดขอบเขตโดยสถานการณ์ตามที่กล่าวข้างต้น ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินรวมระหว่างกาลดังกล่าวไม่ได้จัดทำขึ้นตามมาตรฐานการบัญชี ฉบับที่ 34 เรื่องการรายงานทางการเงิน ระหว่างกาลในสาระสำคัญจากการสอบทานของข้าพเจ้า

**ข้อมูลและเหตุการณ์ที่เน้น**

ข้าพเจ้าขอให้สังเกตหมายเหตุประกอบข้อมูลทางการเงินระหว่างกาลข้อที่ 10 เมื่อวันที่ 19 มิถุนายน 2568 บริษัทได้เข้าซื้อธุรกิจแห่งหนึ่งที่ประกอบธุรกิจด้านวิศวกรรมบริหารติดตั้งคอมพิวเตอร์พร้อมระบบซอฟต์แวร์ และอยู่ระหว่างการจ้างผู้ประเมินราคาอิสระเพื่อประเมินมูลค่ายุติธรรมของสินทรัพย์ที่ได้มาที่ระบุได้และหนี้สินที่ได้รับมาจากการซื้อธุรกิจ โดย ณ วันที่รายงาน การประเมินราคายังไม่เสร็จสมบูรณ์ ดังนั้น มูลค่ายุติธรรมที่รับรู้และการปันส่วนของราคาซื้อเป็นมูลค่าที่ประมาณการและอาจมีการปรับปรุง ทั้งนี้ ข้อสรุปของข้าพเจ้าไม่ได้เปลี่ยนแปลงไปจากเรื่องนี้

**ลักษมี ดีตระกูลวัฒนผล**

ผู้สอบบัญชีรับอนุญาต

ทะเบียนเลขที่ 9056

บริษัท แกรนท์ ธอนตัน จำกัด

กรุงเทพมหานคร

14 สิงหาคม 2568